**Lábatlan Város Önkormányzat Képviselő-testületének**

**19/2019. (IX. 25.) önkormányzati rendelete**

**a nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (III.19.) önkormányzati rendelet módosításáról**

Lábatlan Város Önkormányzat Képviselő-testülete a vízgazdálkodásról szóló 1995. évi LVII törvény 45. § (6) bekezdésében kapott felhatalmazás alapján, a vízgazdálkodásról szóló 1995. évi LVII. törvény 4. § (2) bekezdés d) pontjában meghatározott feladatkörében eljárva a következőket rendeli el:

1.§ A nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (III.19.) számú rendelet 4.§ (1) bekezdése helyébe a következő rendelkezés lép:

*4.§ (1) Lábatlan Város közigazgatási területén a nem közművel összegyűjtött háztartási szennyvíz begyűjtésére irányuló közszolgáltatást a* Tatabánya, Bánhidai ltp. 104. fszt. 2. szám alatti székhelyű Bazsika Trans Fuvarozási és Szállítmányozási Kft. *~~2834 Tardos, Rákóczi F. u. 10. szám alatti székhelyű Gazdik Bt.~~ (a továbbiakban: közszolgáltató) látja el Lábatlan Város Önkormányzattal (a továbbiakban: Önkormányzat) kötött közszolgáltatási szerződés alapján.*

2.§ A nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (III.19.) számú rendelet 1. számú melléklete helyébe jelen rendelet 1. számú melléklete lép.

3.§ A rendelet a kihirdetés napján lép hatályba és a hatálybalépést követő napon hatályát veszti.

Schantzl Edit Dinnyés István

 jegyző polgármester

***Melléklet a …. /2019..(IX.25.) önkormányzati rendelethez***

**A nem közművel összegyűjtött háztartási szennyvíz begyűjtésére vonatkozó helyi közszolgáltatás díja**

1. a nem közművel összegyűjtött háztartási szennyvíz begyűjtésének alapdíja: 0 Ft
2. a nem közművel összegyűjtött háztartási szennyvíz begyűjtésének ürítési díja: **7,000** Ft+Áfa/m3